RØMSKOG SKOLE

2026-2027
SKOLENS ELEVER

Rømskog skole har i år 41 elever fordelt på 1. – 7. klasse:

1. klasse:  
  7 elever

2./3. klasse: 
12 elever
(5+7)
4./5. klasse : 
  8 elever
(3+5)
6./7. klasse : 
14 elever
(3+11)
SKOLENS PERSONALE

Rektor:

Rune Jørgensen

Lærere:

Mona Slorbak Ottesen

(kontaktlærer i 1. klasse) 




Anne Haugen Tørnby


(kontaktlærer 2./3. klasse)

Jeanette Myrvold Jansson

(kontaktlærer i 4./5. klasse)
Oda Hagen Johansen


(kontaktlærer i 6./7. klasse)
Maritha Bergquist

Jessica Engsødegård
Madelen Jostad



Assistenter:

Linda Arnesen



Siv Nina Granerud



Elisabeth Moberg




Ulricke Tørnby Arnesen



Jørn Harald Moen-Helgesen

(permisjon til 31.12.26)
Sekretær:

Cathrine Nylænde-Haugen
SKOLEFRITIDSORDNING (SFO)

22 elever har plass i SFO i 2026/2027. Egne vedtekter for SFO er utarbeidet, disse fås på forespørsel. 

På SFO jobber:
Ulricke Tørnby Arnesen (daglig leder, SFO)



Elisabeth Moberg



Siv Nina Granerud
Linda Arnesen
Jørn Harald Moen-Helgesen (permisjon til 31.12.26)







KONTAKTINFORMASJON
Skolen Lærerværelset:
98 26 76 36


Rektor:

98 26 76 40 
(privat 92 44 79 86 utenom kontortid)


Sekretær:

92 68 93 39
SFO 



98 26 76 41





Elever får låne telefon på skolen når det er nødvendig. Skal elevene være med hverandre hjem etter skoletid, setter vi stor pris på at slike avtaler gjøres dagen før besøket. Dette for å være sikre på at foreldre/foresatte er informert, og for å slippe altfor mye telefonering fra skolen. 

UTVIKLINGSSAMTALER
Foreldre/foresatte får invitasjon til utviklingssamtale høst og vår. Kontaktlærer og foreldre/foresatte beslutter i fellesskap om elevene skal være med. Målet med utviklingssamtalene er å finne ut hvordan foreldre og lærere best kan hjelpe eleven til modning og vekst. Det er viktig at begge parter er forberedt til samtalen. Iblant sender skolen ut et skjema på forhånd. Utviklingssamtalene gir muligheter til mer planmessig arbeid mht elevens utvikling.
TAUSHETSPLIKT
Alle ansatte i skolen har taushetsplikt. Opplysninger blir ikke gitt videre uten at foreldrene har gitt samtykke. Taushetsplikten gjelder også for foreldre når de deltar på skolen eller er på arrangementer i skolens regi.



SIKRING AV BARN I BIL
Gjeldende regler for sikring av barn i bil trådte i kraft 9. mai 2006. For å imøtekomme kravene om godkjent barnesikringsutstyr for barn under 135cm i forhold til barnets vekt, har skolen kjøpt inn godkjente sitteputer. Dersom ansatte frakter elever i egne biler, vil godkjent sikringsutstyr i henhold til gjeldende regler bli brukt. 
SKYSS TIL OG FRA SKOLEN
Når elever blir kjørt til skolen, ber vi om at elevene blir satt av i busslomma. Dette for å redusere antall biler inne på området i «rushtiden» ved skoledagens begynnelse. 
Ved henting av elever etter skoleslutt benyttes oppmerkede plasser for parkering (husk å rygge inn), vennligst ikke parker foran biblioteket og sykkelparkeringen.
PERMISJON FRA OPPLÆRINGEN

Bestemmelsen om elevpermisjon står i opplæringsloven § 2-2 fjerde ledd: «Kommunen kan gi ein elev permisjon frå skolen dersom eleven får ei opplæring som samla sett er forsvarleg. Kommunen gir forskrift om permisjon frå skolen.»

Aurskog-Høland kommunes permisjonsreglement sier videre at «En permisjonssøknad kan enten avslås, innvilges delvis eller innvilges i sin helhet. Det kan maksimalt innvilges permisjon i inntil 10 skoledager i samme periode.

Alle søknader om permisjon skal sendes til elevens skole på søknadsskjema som finnes på kommunens nettsider. Søknad om permisjon skal være skolen i hende i god tid før permisjonsperioden. Skolen ved rektor behandler søknadene fortløpende.» 

For fravær inntil to dager kan det søkes rett til kontaktlærer via IST Home eller på mail. Husk å oppgi hvorfor det søkes om permisjon.
FRAVÆR
Enten det søkes om permisjon eller gis beskjed om fravær skal årsak oppgis. I kommunens rutiner for fraværsoppfølging er 10% fravær satt som en slags grense for bekymringsfullt fravær. Hver 6. uke skal skolens rektor få en oversikt fra kontaktlærer om elever som har mer enn 10% fravær, det vil si 3 dager i løpet av 6-ukers perioden. Hjemmet blir kontaktet for å unngå videre fravær og kommunens skolesjef blir orientert dersom det ikke er naturlige årsaker til fraværet.
SKOLEMAT
Sultne barn kan ha vanskelig for å konsentrere seg. Skolemåltidet er viktig for trivsel, helse og et godt skolemiljø. Det er enklere å yte mer og holde konsentrasjonen, humøret og aktiviteten oppe hvis du spiser jevnlig. For barn og ungdom som vokser og utvikler seg, er det spesielt viktig å få i seg de næringsstoffene og den energien kroppen trenger for å fungere bra. 

Foreldre kan bidra til at barna spiser nok og riktig mat ved å passe på at de spiser frokost, og at matpakken inneholder nok sunn mat og drikke. Elever som har glemt matpakken sin får knekkebrød og pålegg på skolen. 

SKOLEHELSETJENESTE
Vår helsesykepleier er Caroline Haugen konstituert, hun treffes på tlf. 47788596 eller caroline.haugen@ahk.no
Caroline vil i utgangspunktet være til stede torsdager i oddetallsuker, fra ca. 08.00 til 13.00

Skolehelsetjenestens oppgaver

• Vaksinasjon etter barnevaksinasjonsprogrammet

• Drive helsefremmende og forebyggende arbeid i form av undervisning og opplysningsarbeid, samtaler (individuelt og i grupper), gi råd og veiledning

• Gjennomføre helseundersøkelser på forskjellige alderstrinn

• Bistår med tverrfaglig samarbeid med andre hjelpeinstanser
Samarbeid

Skolen er helt avhengig av et godt samarbeid med foreldrene. Skolehelsetjenesten samarbeider med lærere, PPT (pedagogiskpsykologisk tjeneste), barneverntjenesten og sosialtjenesten.

For alle klassetrinn gjelder

Elever kan oppsøke helsesykepleier i kontortiden på skolen. Samt lærere og foreldre.

Lærere og foreldre kan også ta kontakt via mail, teams eller telefon.

Arbeidsplan for skolehelsetjenesten

Alle elever: Oppfølging ut ifra individuelle behov
1. KLASSE: Blir innkalt til skolestartsamtale i løpet av første skoleår sammen med foresatte.

. Konsultasjonen inneholder:

- Samtale med helsesykepleier og lege om barnets helse og trivsel.

- Kartlegging av eventuelle behov som bør følges opp i forbindelse med skolestart.
2. KLASSE: TETRAVAC-vaksine (kikhoste, difteri, stivkrampe og polio). Deltar i flere klasser ift. «Zippys venner».
3. KLASSE: Rutinemessig vekstmåling. Undervisning om helse.
4./5. KLASSE: Undervisning i samarbeid med lærer. Psykisk førstehjelp.
6. KLASSE: MMR-vaksine (meslinger, kusma, røde hunder). Gruppesamtale i samarbeid med lærer. Pubertetsundervisning "Spør først", 2 klasseundervisningstimer
7. KLASSE: HPV-vaksine (humant papillomavirus) for jenter og gutter. Vaksinen settes med 6 måneders intervall, i alt 2 doser.
BIBLIOTEKET

Biblioteket har et bra oppdatert tilbud av fag- og skjønnlitteratur og lydbøker til utlån for barn og unge. I tillegg kan det fjernlånes fra andre bibliotek. Det finnes videoer, og også noen tidsskrifter som passer for aldersgruppen. For å vekke leselyst og interesse for litteratur finnes det mange titler i «lett å lese» serien. «Faktaløvene» er lettleste, fine bøker å tilegne seg fagstoff fra. Multimedia finnes også, og det kan elevene benytte seg av på biblioteket eller låne med hjem. Biblioteket er åpent for skoleklasser både i og utenom vanlig åpningstid. Med lærer til stede kan elevene komme og gå når det passer klassene. Da kan elevene låne bøker til bruk i skoletida, eller til å ta med hjem. Det er viktig i denne sammenheng at bøkene blir returnert, og ikke blir liggende i klasserom, sekk og lignende. Foreldrene må hjelpe elevene å returnere lånt materiale til rett til. 

Vanlig lånetid er 1 måned for bøker, 7 dager for videoer og 14 dager for blader og CD-rom. For siste nummer av tidsskrift og bøker i serie er lånetiden kortere. For bøker med for sein levering vil purrebrev følge med i sekken hjem.

Elevene kan bruke bibliotekets lokaler til skolearbeid/prosjekter. Biblioteket er behjelpelig med å finne frem bøker/lærestoff som lærere/elever måtte trenge i undervisningen. 

PEDAGOGISK-PSYKOLOGISK TJENESTE

PP-tjenesten er en hjelp for barn før og etter skolestart. Tjenesten gir råd og veiledning til foreldre, lærere, personalet i barnehagen og skoleadministrasjonen. Vanligvis blir barna henvist fra skolen etter at skolen har innhentet foreldrenes samtykke. Foreldre og foresatte kan ta direkte kontakt med PP-kontoret. Dette gjøres ved bekymring i forhold til barns utvikling både sosialt og faglig. Dersom noen ønsker samtale med PP-kontoret, kan kontoret kontaktes per telefon eller brev. I mange tilfeller er det best å gå veien om kontaktlærer. PP-tjenesten ønsker å vektlegge forebyggende arbeid. Barn som ikke har eller kan ha tilfredsstillende utbytte av det ordinære undervisningstilbudet, har rett til individuelt tilpasset opplæring. 

Flere ganger i løpet av skoleåret har en representant for PP-kontoret møter med skolens personale. PP-tjenestens kontor er i Rådhuset på Bjørkelangen, telefon 63 85 25 00.

Postadressen er: PP-tjenesten i Aurskog-Høland, Rådhuset, Rådhusveien 3, 1940 Bjørkelangen. Kontaktpersonen vår ved PP-kontoret er Ingrid Granum, e-post: ingrid.granum@ahk.no 

TANNLEGE
Det offentlige tannhelsetilbudet gis av Bjørkelangen tannklinikk. Alle blir innkalt fra de er 3 år til og med det året de fyller 18 år. Bjørkelangen tannklinikk holder til på Helsehuset, Parkveien 2 på Bjørkelangen og har telefonnummer 69 85 55 85.
KLASSEKONTAKTER

Foreldrene velger en klassekontakt for hvert årskull. Klassekontakten og kontaktlærer skal sammen ha et spesielt ansvar for å utvikle et klassemiljø der elever, lærere og foreldre kan være til støtte for hverandre. Klassemiljøet må være godt for at hver enkelt elev skal føle seg trygg, trives, lære og utvikle seg. Klassekontaktene er også med i Foreldrerådets arbeidsutvalg (FAU).


Klassekontakter skoleåret 2026/2027:




1.klasse: 

Theresa Gotaas Gjemble
2. og 3. klasse:
Vibeke Ringsbu og Kristoffer Gran 
4. og 5. klasse:
Wenche Langli Tørnby og Lena Hoogwerf
6. og 7. klasse:
? og Femke Huijgen
Foreldrerådets arbeidsutvalg (FAU): 
Leder:


Annemieke van Middelaar 
Nestleder:

Wenche Langli Tørnby
Medlemmer:

Klassekontaktene

Foreldrerådet ønsker å bidra til et godt skolemiljø. Dette skjer ved

· å skape god kontakt mellom hjem, skole og lokalsamfunn

· å legge forholdene til rette for trivsel og positiv utvikling hos elevene

ELEVRÅDET
Elevrådet arbeider med tiltak som elevene er interessert i. Møter en gang i måneden, Oda Hagen Johansen er elevrådskontakt inneværende skoleår.

Elevrådet skoleåret 2026/2027: 
Leder:


Harald Saulitis
Nestleder:

Loren Riad Hassan
Medlemmer:               Matas Kerulis, Levi Tørnby, Aaina Siddiqui, Ingmar Sappa og Amalie Trømborg
SYKE BARN I SKOLE OG BARNEHAGE

Retningslinjer for foreldre og ansatte

Retningslinjene er ment å være veiledende; og er basert på anbefalingene til Folkehelseinstituttet. Ved tvil – kontakt gjerne helsesøster eller fastlegen!
Generelt om febersyke barn

Feber er et vanlig symptom ved alminnelige tilstander som forkjølelse, øreverk og vond hals. Vanligvis behandles ikke disse tilstandene med antibiotika, men det kan være greit å gi paracet ved temperaturen over 38. Det som avgjør hvorvidt barn med feber bør være hjemme eller ikke, er allmenntilstanden. Redusert allmenntilstand som gjør at barna ikke kan delta i de vanlige inne- og uteaktivitetene. Ved god allmenntilstand trenger ikke barn med lett feber være hjemme, og de kan gjerne gå ut bare de ikke blir kalde!
Øyekatarr

Dette er vanlig ved forkjølelser, og kan enten skyldes bakterier eller virus. Det er ikke nødvendig at barn ved mild til moderat øyekatarr holdes hjemme. Bare ved kraftig øyekatarr med rikelig pussdannelse bør barnet av smittevernhensyn holdes hjemme inntil pussdannelsen har avtatt. Ved kraftig øyekatarr vil det vanligvis være behov for legekontakt, og barnets allmenntilstand vil også i stor grad styre behovet for å være hjemme fra barnehagen/skolen.
Det er opp til barnets foresatte å avgjøre om et barn som har symptomer på konjunktivitt skal undersøkes av lege. Dersom behandling igangsettes, kan barnet gå på skolen dagen etter igangsatt behandling
Forkjølelse

Barn med alminnelig forkjølelse kan gå i barnehage hvis de er feberfrie og allmenntilstanden er god. Barn med kraftig hoste eller kraftig rennende nese bør imidlertid være hjemme, av hensyn til smitterisiko.
Diaré/oppkast

Med diaré menes løs avføring mer enn 4 ganger daglig. Oppkast/diaré er svært smittsomt, og barn med omgangssyke skal holdes hjemme 48 timer etter symptomfrihet. Husk god håndhygiene!
Vannkopper

… bryter ut ca. to uker etter smitte, og kjennetegnes ved feber, redusert allmenntilstand og utslett med væskefylte blemmer som klør. Barna bør holdes hjemme til utslettet er tørket inn.
Brennkopper

… skyldes hudbakterier som danner blemmer/sår med gulaktig væske. Utslettet klør ofte, og ”flytter seg rundt”, Kontakt lege ved mistanke; brennkopper behandles med antibiotika og barna bør holdes hjemme det første døgnet etter behandlingsstart.
Skarlagensfeber

Dette skyldes luftveisbakterier (streptokokker); og smittes ved dråpesmitte (hosting!). Kjennetegnene er halsbetennelse, feber og små røde prikker på kroppen. Tilstanden behandles som regel med antibiotika, og barna kan gå i barnehage / skole etter oppstart av behandling.

Hodelus, skabb og småmark i avføringen

Ved hodelus/skabb kontaktes helsykepleier; her får du råd om tiltak. Behandlingen er reseptfri. Kontakt lege for behandling dersom dere ser småmark i avføringen.

Barna kan gå på skole/barnehage etter oppstart av behandling!

Vorter og mollusker

Dette skyldes virus i huden; tilstandene er vanlige og trenger ingen behandling. Ved kløe/pirking kan de bli betente; dekk da til med et plaster.

Det gjelder ellers ingen spesielle forhåndsregler ved vorter eller mollusker, men sokker/sko ved fotvorter anbefales i gymnastikktimen.

Lungebetennelse, ørebetennelse og urinveisinfeksjoner

Her gjelder barnets allmenntilstand; ingen restriksjoner for øvrig!

Rømskog, april 2024

Lasse Christensen

kommunelege

RUTINER VED STRØMBRUDD OG VANNMANGEL
1. Strømbrudd

Skolen og SFO er koblet til kommunens aggregat som sørger for både varme og lys. Dette medfører at både skole og SFO er åpen som vanlig ved strømbrudd.

Med andre ord: Det er ikke nødvendig å ringe for å høre om virksomheten holder åpent ved strømbrudd.

2. Vannmangel

Blir vannet borte blir situasjonen vurdert i det enkelte tilfelle, og det vil bli gitt beskjed til hver og en dersom deler av virksomheten må opphøre.

FORSIKRINGER

Folketrygdloven omhandler yrkesskadedekning for elever når skaden skjer på skolens område og alt som skjer i skolens regi. Gjelder også utenfor ordinær undervisningstid når dette skjer i regi av skolen og under skolens tilsyn. Skadedekningen gjelder også når elevene oppholder seg i avgrensede områder i nærheten av skolegården hvor elevene har lov å oppholde seg i friminuttene, selv om elevene ikke alltid er under faktisk tilsyn av ansatte (eks. lek i skogen).

Aurskog-Høland kommune har tegnet egen forsikringsavtale med forsikringsselskap som også omfatter personskader og ulykker som skjer på vei til og fra skolen.

Rømskog skole, 23. september 2026
______________________

rektor

